Tässä lyhyt yhteenveto PGP 2.3:n komennoista. Komennot ovat täysin
yhteensopivia version 2.6 kanssa.

Kryptaa tiedosto vastaanottajan julkisella avaimella:
        pgp -e alkuteksti vastaanottajan_tunnus

Allekirjoita tiedosto omalla salaisella avaimellasi:
        pgp -s alkuteksti [-u oma_tunnus]

Allekirjoita alkuteksti omalla salaisella avaimellasi ja kryptaa tiedosto
vastaanottajan julkisella avaimella:
        pgp -es alkuteksti vastaanottajan_tunnus [-u oma_tunnus]

Kryptaa tiedosto tavanomaisella salausmenetelmällä. Salaus ja purkaminen
tapahtuvat samalla tunnussanalla.
        pgp -c alkuteksti

Pura kryptattu tiedosto tai tarkista tiedostossa oleva nimikirjoitus:
        pgp kryptattu_tiedosto [-o tulostustiedosto]

Kryptaa tiedosto siten, että monet eri käyttäjät voivat avata sen:
        pgp -e alkuteksti käyttäjä1 käyttäjä2 käyttäjä3 ...

--- Avaimen käsittelykomennot:

Generoi oma salainen/julkinen -avainparisi:
        pgp -kg

Lisää julkisen tai salaisen avaintiedoston sisältö joko salaiseen tai
julkiseen avainrenkaaseesi:
        pgp -ka avaintiedosto [avainrengas]

Kopioi avain joko julkisesta tai salaisesta avainrenkaastasi:
        pgp -kx käyttäjätunnus avaintiedosto [avainrengas]
tai:    pgp -kxa käyttäjätunnus avaintiedosto [avainrengas]

Näytä julkisen avainrenkaasi sisältö:
        pgp -kv[v] [käyttäjätunnus] [avainrengas]

Näytä julkisen avaimen "sormenjälki", jotta voit helpommin varmistaa sen
aitouden suoraan omistajan kanssa, esim. puhelimella:
        pgp -kvc [käyttäjätunnus] [avainrengas]

Näytä julkisen avainrenkaan sisältö ja tarkista varmentavat nimikirjoitukset:
        pgp -kc [käyttäjätunnus] [avainrengas]

Editoi salaisen avaimesi käyttäjätunnusta tai tunnussanaa:
        pgp -ke [käyttäjätunnus] [avainrengas]

Editoi julkisen avaimen "luottamusparametrejä":
        pgp -ke [käyttäjätunnus] [avainrengas]

Poista avain tai pelkkä käyttäjätunnus julkisesta avainrenkaastasi:
        pgp -kr käyttäjätunnus [avainrengas]

Allekirjoita ja varmista jonkun toisen julkinen avain julkisessa
avainrenkaassasi:
        pgp -ks varmistettavan_käyttäjätunnus [-u oma_tunnus] [avainrengas]

Poista valitut nimikirjoitukset avainrenkaan tietyltä käyttäjätunnukselta:
        pgp -krs käyttäjätunnus [avainrengas]

Tee omalle avaimellesi täydellinen ja peruuttamaton mitätöinti ja anna todistus
avaimen poistamiseksi käytöstä:
        pgp -kd oma_tunnus

Sulje tai avaa julkisessa avainrenkaassa oleva julkinen avain:
        pgp -kd käyttäjätunnus

--- Salaukseen liittyvät erikoiskomennot:

Pura tiedosto, mutta jätä siinä oleva nimikirjoitus koskemattomaksi:
        pgp -d kryptattu_teksti

Luo varmentava allekirjoitus, mutta pidä se erillään itse tiedostosta:
        pgp -sb alkuteksti [-u oma_tunnus]

Ota varmentava nimikirjoitus erilleen allekirjoitetusta tiedostosta:
        pgp -b kryptattu_teksti

--- Erilliset komennot, joita voidaan käyttää muiden komentojen yhteydessä.
(Joillakin kielillä näistä voi jopa muodostaa ihan kivoja sanoja!):

Luo kryptattu tiedosto ASCII radix-64 -formaatissa (panssari). Lisäät vain
komennon -a kun salaat tai allekirjoitat viestiä tai kopioit avainta:
        pgp -esa alkuteksti vastaanottajan_tunnus
tai:    pgp -kxa käyttäjätunnus avaintiedosto [avainrengas]

Pyyhi alkuperäinen tiedosto välittömästi kryptatun tiedoston luomisen jälkeen.
Lisäät vain komennon -w (wipe,pyyhi) kun salaat tai allekirjoitat tiedostoa:
        pgp -sew tiedosto vastaanottajan_tunnus

Erityisesti määrittele, että alkuteksti sisältää yksinomaan ASCII-muotoista
tekstiä. Siten viesti muunnetaan vastaanottajalle sopivaan lukumuotoon. Lisäät
vain komennon -t (teksti) normaalien komentojen perään.
        pgp -tase viesti vastaanottajan_tunnus

Näytä purettu alkuteksti näytöllä (Unix-tyyppinen "more"-komento) ilman että
alkutekstiä kirjoitetaan mihinkään tiedostoon. Anna purettaessa komento -m:
        pgp -m kryptattu_viesti

Varmista, että purettu viesti näkyy VAIN JA AINOASTAAN vastaanottajan näytöllä,
eikä tekstiä voi tallentaa mihinkään tiedostoon. Käytä komentoa -m kun kryptaat
viestiä:
        pgp -mesta viesti vastaanottajan_tunnus

Purettaessa kryptattua pakettia, voit komennolla -p ottaa käyttöön salatun
tiedoston alkuperäisen nimen:
        pgp -p kryptattu_tiedosto

Jos haluat käyttää Unix-tyyppistä suodatinta, eli lukea normaalista syötöstä
ja kirjoittaa normaaliin tulostustiedostoon, käytä komentoa -f:
        pgp -feast vastaanottajan_tunnus <syöttötiedosto >tulostustiedosto

